تورکیه جمهوریتی جمهوررئیسی رجب طیب اردوغان, لیبیا ده تورکیه نینگ موجودیتی نینگ تینچ لیک بوییچه امید نی آرتیرگن لیگی نی معلوم قیلدی.
جمهوررئیس اردوغان, آلمان ده بولیب اوتگن لیبیا بوییچه کنفرانس گه اشتراک ایتیشی آرتیدن تورکیه گه قیتیب کیلیاتگن پیتده اوچاق ده ژورنالست لرنینگ سئوال لری گه جواب قیتردی.
اردوغان, آلمان نینگ برلین شهریده بولیب اوتگن برلین کنفرانسی بیلن علاقه لی بیرگن بیاناتیده, "کوچلی دولت ایکن لیگی میز اوچون بیز دن کوپ نرسه لر کوتیلماقده.  تورکیه تینچ لیک نینگ تامین ایتیلیشی بوییچه کلیدی بیر اولکه دن عبارت.  لیبیا باره سیده تشله گن قدم لری میز پروسه گه جداً حصه قوشدی.  ساحه و همده میزده سیاسی پروسه گه حصه قوشیش گه دوام ایته میز" دییه قید ایتدی.
"تروریزم گه قرشی کوره ش بهانه سی بیلن قنده ی اوین لرنینگ موجود ایکن لیگی نی بیله میز" دییه قید ایتگن اردوغان, لیبیا ده تورکیه نینگ موجودیتی نینگ تینچ لیک بوییچه امید لرنی آرتیرگن لیگی نی بیلدیردی.
لیبیا کنفرانسی ده حفتر نینگ متن لر نی امضاله مه گن لیگی نینگ اوزی گه خاص بیر معنی گه ایگن ایکن لیگی نی بیلدیرگن اردوغان, "موضوع بیلن علاقه لی فقط گینه اشتراکچی لرنینگ شفاهی شاهدلیگی بار.  انشاءالله نتیجه سی خیرلی بوله دی" دییه قید ایتدی.
اردوغان, روسیه جمهوررئیسی ولادیمیر پوتین بیلن بیرگه آتشکیسین نینگ تامین ایتیلیشی نی طلب ایتگن لیک لری نی بیلدیررایکن, بونده ی بولیشی تقدیرده, سیاسی ییچیم یولی اوچون زمینه یره تیله دیگن لیگی نی ایسله تیب اوتدی.
یونان باش وزیری کریاکوس میچوتاکیس نینگ کودتاچی حفتر نی یونان گه دعوت ایتگن لیگی بیلن علاقه لی بیرگن بیانات لریده ایسه اردوغان, "میچوتاکیس فقط گینه بیز نی تحریک ایتیش اوچون حفتر نی یونان گه چقیردی" دییه قید ایتدی.
اردوغان, بیر رهبر نینگ, "میچوتاکیس سیز بیلن ارتباط قوریش نی آرزو قیلماقده" دیگن لیگی نی بیلدیردی.
جمهوررئیس اردوغان اوشبو رهبر نینگ کیم ایکن لیگی حقیده ایسه معلوم بیرمه دی.
اردوغان, " اوشبو رهبرگه 'میچوتاکیس ناتوغری قیلگن ایشی نی توزتسین. کیین اوچره شیشی میز آسان بوله دی' دیدیم" دییه قید ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
